text: Si kanhi Gobernador sa Bohol Rene Relampagos (karon Vice-Gov) nabiktima sa katampalasan sa hipokritong Bohol Chronicle niadtong 2001 pinaagi sa pagpakatap sa minaro nga balita kabahin sa mansion sa Baclayon nga mugna sa kaatbang sa politika, si anhing Erico Aumentado nga congressman sa Segundo Distrito niadtong tungora. (Photo by Ric V. Obedencio)
text: #000004
text: Kon wa kay kahadlok sa pag-angin sa malditong presidente sa malisyosong estorya, sayon ra pod nimong duwa-duwaan ang panabot sa publiko nga imong gikamenosan—kansang utok gusto nimong hiloan, kondisyonon, tuwerkahon.
text: #000005
text: Bisan pag ang Citizen’s Complaint Hotline gimugna sa iyang administrasyon ug ubos sa iyang buhatan, di ug wa si Duterte nag-ingon sa Kapitolyo nga tubaga ang reklamo sa plano pagpalit og mga sakyanan.
text: #000006
text: Kini klaro kaayo sa opisyal nga dokumento sa transmittal gikan sa buhatan sa complaint hotline ngadto sa DILG Regional Office nga naghangyo sa pagtagad sa maong concern.
text: #000007
text: Matud ni Bise Gob. Rene Relampagos sa interbyu sa DYTR program nga gidumala sa usa sa mga haligi sa local media nga si Ardy Araneta-Batoy, “malisyoso ug gituis” ang balita sa DYRD/Bohol Chronicle.
text: #000008
text: Wala na makaantos ang bise-gibernador sa pang-abuso sa press freedom sa Bohol Chronicle ug mipadayag sa iyang gibati batok sa tinuis nga mga balita.
text: #000009
text: Sa ilang balita ganihang buntag, pugos nga gibarugan sa DYRD/Chronicle nga si Duterte kuno ang nag-ingon nga paisplikaron ang kagamhanang probinsiyal.
text: #000010
text: Rason sa DYRD/Chronicle: Kay ang hotline office ubos man sa Office of the President—ug usa ray presidente nga mao si Duterte.
text: #000011
text: Apan dili gani ang Office of the President maoy direktang nagdumala sa complaint hotline kay kini gidumala og laing sangang buhatan nga gitahasan niini.
text: #000012
text: Ang malisyoso ug linubag nga estorya gipistahan pod sa mga kritiko ug tig-atake sa probinsiya pinaagi sa social media.
text: #000013
text: Gustong ilaron sa mga kritiko ang mga tawo nga kunohay wa kauyon, nasuko ug gikasab-an sa presidente mismo ang Kapitolyo.
text: #000014
text: Nagkita ug nag-uban si Duterte ug Gob. Arthur Yap sa usa ka rehiyonal nga tigom sa Dumaguete City sa mga niaging adlaw.
text: #000015
text: Way kalibotan ang presidente nga dinhi sa Bohol gidamay sa mga hawod ug iresponsable ang iyang ngan ug katungdanan aron sigehag guba ang lideratong Yap-Relampagos.
text: #000016
text: “Ang problema aning ubang news outlet kay usahay ma-question nato ang objectivity. Is it really for the truth? Or naay nagpaluyo niini? Unfortunately, og tan-awon nimo ning Bohol Chronicle ug DYRD, mongan na lamang ko, di na lang ko maghipokrito. Og mga balita galing nga makadaot sa administrasyon ni Gov. Art Yap, siguro gyod nang tapot. Og matuis pa, samot dugangan. Pero kon balita nga maayo, makahatag og kaayohan sa katawhan, mga programa, gahi na nga motapot anang ilang balita. Mga balita gani nga makapahumot ni Aris Aumentado, automatic tapot gyod na.”
text: #000018
text: Sa dugayng panahon ang Bohol Chronicle nagpatuyang sa pag-abuso sa freedom of the press pinaagi sa pagpangdaot sa mga tawo o grupo nga dili mohatag sa ilang gipangayo.
text: #000019
text: Leave a Reply Cancel reply
text: #000022